《夏云峰•五日有怀》
清代·沈谦

淡日烘葵，微风展艾，愁里又逢佳节。冰簟滑、鸳衾香在，朱门销佳箫声咽。

托妆成、钗颤金符，爱臂玉、凝光五丝亲结。怎正拟为欢，连朝风雨，无端顿成离别。

强自随人看竞渡，便粉白雅黄，满前都劣。愁不断、偏遭酒困，期屡误、重将蓍揲。

也待托、鸲鹆传情，奈句字含糊，未通人说。只暗里呼名，榴花鬓底，料得耳轮频热。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。